Буйнай з’явай духоўнага жыцця ХІV стагоддзя было напісанне Лаўрышаўскага евангелля, якое датуецца 1329 годам. Яно складаецца з 4-х кананічных кніг Новага Запавету, прыстасаваных да царкоўнай службы. Тое, што кніга такога ўзроўню напісана ў Лаўрышаве, сведчыць пра існаванне тут значнага цэнтра кніжнага пісьменства. Многія навукоўцы лічаць, што ў Лаўрышаўскім манастыры не толькі пісалі рукапісныя кнігі, але і вялося летапісанне.